cyanic-selkie/wikianc huggingface dataset:
Oscar fir de beschte Schauspiller
D'Nominatioune fir de beschte Schauspiller gi vun de Schauspiller a Schauspillerinnen aus der Akademie genannt. Bei der Wiel vum beschte Schauspiller däerfen awer all d'Membere vun der Akademie matwielen.
Soss
Bis haut (2021) huet den Daniel Day-Lewis als Eenzegen den Oscar als beschte Schauspiller dräimol kritt.
Aacht Schauspiller kruten den Oscar an dëser Kategorie zweemol:
Stärestroum
Als Stärestroum gi Stärenassociatiounen (also labber Gruppéierunge vu Stäre mat bal de selwechte physikaleschen Eegenschaften, oder Beweegungskéip bezeechent, déi an enger änlecher Beweegungsrichtung a Vitess eng Galaxis ëmkreesen. Och laanggestreckt Waasserstoffwolleke si méiglech. Si entstinn aus Zwerggalaxien oder Kugelstärekéip, déi duerch Gezäitekräften auserneegerass a laanscht hir Bunn verdeelt goufen.
Moundreebou
E Moundreebou ass e Reebou, deen duerch d'Moundliicht entsteet. Moundreebéi sinn, well de Vollmound 470.000 mol méi schwaach ass wéi d'Sonn, liichtschwaach a besonnesch wéinst der Liichtverschmotzung schwéier ze gesinn. Si erschéngen dem mënschlechen A duerch hir Liichtschwächt wäiss, well bei dem Nuetskucken keng Faarwe festgestallt ginn. Op Fotoen, opgeholl mat laanger Beliichtungszäit oder mat héijer Liichtempfindlechkeet, si Moundreebéi faarweg (kuckt Biller ënnen).
Moundreebéi gi ganz rar observéiert, well d'Hellegkeet vun enger Moundséchel net fir e Moundreebou ausreecht. Nëmme bei Vollmound an a verschiddene Nuechte vir oder nom Vollmound ass genuch Hellegkeet do.
Südlech Delta-Aquariden
D'Juli-Aquariden oder (südlech) Delta-Aquariden sinn e mëttelstaarke Meteorstroum, deem seng Meteoren all Joer tëscht dem 25. Juli an dem 10. August optrieden (no anere Quelle souguer vum 14. Juli bis den 18. August). Si komme visuell gesinn aus dem Stärebild Aquarius (Waassermann) a sinn —am Géigesaz zu de bekannte Perseiden, déi gläichzäiteg optrieden — kee Meteorstroum dee vun engem Koméit staamt, mä en ekliptikale Meteorstroum.
Den zweeten Numm bezitt sech op d'Lag vum Radiant (Fluchtpunkt) no beim Stär Delta Aquarii. Seng Koordinate sinn RA = 343°, δ = -17°. Ufank Mee gëtt et e Meteorstroum mat bal der selwechter Richtung, d'Mee-Aquariden.
Bei geneeëm Hikucken ass tëscht südlechen a nërdlechen Delta-Aquariden z'ënnerscheeden. Déi éischt hunn hire Maximum den 29. Juli, déi zweet trieden vun Mëtt Juli bis Ufank September mait engem Maximum ëm den 13. August op.
France Dougnac
D'France Dougnac, gebuer den 10. Juni 1951 zu Toulouse, ass eng franséisch Schauspillerin.
The Greatest Showman
En hat seng Première den 8. Dezember 2017 an der Stad New York, a koum den 3. Januar 2018 zu Lëtzebuerg an d'Kinoen.
De Budget louch bei 84 Milliounen US-Dollar an en huet ëm déi 427 Milliounen agespillt (Stand: Abrëll 2018). 2018 gouf The Greatest Showman fir een Oscar nominéiert.
Harold-C.-Urey-Präis
Den Harold-C.-Urey-Präis ass eng Auszeechnung, déi all Joer vun der Division for Planetary Sciences vun der American Astronomical Society iwwerreecht gëtt. Mat der Auszeechnung gi besonnesch jonk Wëissenschaftler am Beräich vun der Planetologie geéiert. Nummgiewer vum Präis ass den Harold C. Urey, een US-amerikanesche Cheemiker an Nobelpräisdréier.
Gaston Dumont
De Gaston Dumont, gebuer den 9. Mäerz oder de 24. Dezember 1932 zu Leideleng a gestuerwen den 21. Mee 1978 war e lëtzebuergesche Vëlossportler.
Hien huet Lëtzebuerg op den Olympesche Summerspiller 1956 zu Melbourne vertrueden.
WALL-E
WALL-E ass en US-amerikaneschen Animatiounsfilm vum Andrew Stanton aus dem Joer 2008.
Ëm wat geet et am Film?
D'Äerd an der Zukunft: E klenge Robotor huet als Aufgab, eenorm Bierger vu Knascht, déi d'Mënschen hannerlooss hunn, ze zortéieren an ze tässelen. D'Mënschen, déi d'Äerd, onbewunnbar gemaach hunn, si scho laang fort op eng Raumstatioun geflücht. Enges Daags lant e Raumschëff, mat u Bord engem anere Roboter, dem EVE. Seng Charge ass et, no Liewen ze sichen. Et fënnt eraus, datt de WALL-E eng kleng Planz fonnt hat an déi versuergt ...
Produktioun
De Film ass an enger Zesummenaarbecht vu Pixar mat de Walt Disney Pictures entstanen. "WALL·E" ass en Akronym fir Waste Allocation Load Lifter – Earth-Class .
Jonas Gahr Støre
De Jonas Gahr Støre, gebuer de 25. August 1960 zu Oslo, ass en norwegesche Politiker vun der sozialdemokratescher Arbeiderpartiet (Ap).
Hien ass zanter 2009 Deputéierten am Storting an zanter 2014 President vu senger Partei. Hie war vun Oktober 2005 bis September 2012 Ausseminister vu sengem Land, dono bis Oktober 2013 Gesondheets- a Sozialminister. Zanter dem 14. Oktober 2021 ass hien norwegesche Staatsminister (Regierungschef) an enger Koalitioun vun der Arbeiderpartiet mat der Senterpartiet.
Neuville-les-Dames
Neuville-les-Dames ass eng franséisch Gemeng am Departement Ain (01) an der Regioun Auvergne-Rhône-Alpes.
Zäitsystem
De Begrëff Zäitsystem ëmfaasst
Kontinuéierlech Zäitskalen als Grondlag vun alle Zäitsystemer kënnen och zur Bestëmmung vun Zäitdifferenze déngen – zum Beispill a Form vu Lafzäiten, Rechenzäiten, asw. Zäitdifferenze kënnen awer och onofhängeg vu Skale gemooss ginn - zum Beispill mat enger Stoppauer, mat engem Oszillator, enger Sandauer oder op dem Ëmwee iwwer eng Vitess.
Olympesch Wanterspiller 2014
Déi '''XXII. Olympesch Wanterspiller''' gi vum 7. bis den 23. Februar 2014 zu Sotschi ofgehalen.
Et gëtt zwou Competitiounsplazen: den Olympiapark Sotschi (Küsteregioun) a Krasnaja Poljana (Schnéiregioun).
D'offiziellt Motto vun de Spiller gouf am September 2012 bekanntginn an heescht "Hot. Cool. Yours" (Жаркие. Зимние. Твои -  Waarm. Cool. Däint).
Participanten
Et huelen 88 Natiounen um Tournoi deel, wat fir Olympesch Wanterspiller wuel en neie Rekord wäert sinn. De Schilaangleefer Kari Peters huet als eenzege Sportler Lëtzebuerg zu Sotschi representéiert.
Medailen
Zu Sotschi ginn am Ganzen 1300 Gold-, Sëlwer- a Bronzmedaile verginn. All Medail huet en Duerchméisser vun 10 cm an an der Mëtt en hallefkreesfërmege Polykarbonat-Asaz.
Flor Philippy
De Flor Philippy ass e lëtzebuergeschen Handballspiller op der Golkipp-Positioun.
1968 huet de Philippy eemol an der lëtzebuergescher Härenhandballnationalekipp gespillt.
FC Blue Boys Millebaach
Den FC Blue Boys Millebaach ass e Foussballclub aus dem Stadter Quartier Millebaach.
Nimm
De Veräin ass 1932 als FC Blue Boys Muhlenbach gegrënnt ginn an 1940, zur Zäit vun der däitscher Besatzung, a Sport Verein Muhlenbach ëmbenannt ginn. 1944 krut en du säin ursprénglechen Numm zeréck.
2009 ass en dunn a Cercle Sportif Muhlenbach Lusitanos ëmbenannt ginn, 2012 an FC Muhlenbach-Sandžak an am selwechte Joer huet en nees säin ursprénglechen an aktuellen Numm ugeholl.
Mathias Nappi
De Mathias Nappi ass e lëtzebuergeschen Handballspiller op der Golkipp-Positioun.
1962 war den Nappi fir d'éischt am Kader vun der lëtzebuergescher Härenhandballnationalekipp. Hien huet 12-mol an der Nationalekipp gespillt.
Canton de Tavaux
De Canton de Tavaux ass eng franséisch administrativ Andeelung am Arrondissement Dole, am Jura an der Bourgogne-Franche-Comté.
Lubango
Lubango ass eng Stad am Südweste vun Angola an d'Haaptstad vun der Provënz Huíla. Bis 1975, éier Angola vu Portugal onofhängeg ginn ass, huet si Sá da Bandeira geheescht.
2017 gouf hir Bevëlkerung op 850.228 Awunner geschat, dovu 439.372 Fraen. 2024 soll se der angolanescher Bevëlkerungsprojektioun no 1.051.775 Awunner hunn.
Millebaach (Uelzecht)
D'Millebaach ass eng lëtzebuergesch Baach laanscht d'Grenz tëscht de Gemenge Lëntgen a Luerenzweiler.
D'Millebaach entspréngt op enger Héicht vun ca. 271 Meter am Flouer Colmeschbur, westlech vum Schwunnendall. Vu do aus fléisst se a Richtung Osten, laanscht d'Colmeschmillen, parallell mam CR123B, ënner dem CR123 erduerch an da weider laanscht d'Gemengegrenz tëscht Lëntgen a Luerenzweiler fir da kuerz virum Viaduc vu Luerenzweiler an d'Uelzecht ze lafen.
Lorang
Lorang ass e geleefege Familljennumm zu Lëtzebuerg. Etymologesch ass et eng germaniséiert Form vum Patronym Laurent.
Huambo
Huambo ass eng Stad am Zentrum vum Angola an d'Haaptstad vun der Provënz mam selwechten Numm.
Geographie
Huambo läit am Héichland vu Bié am Zentrum vum Angola op enger Héicht vun ongeféier 1.700 Meter. D'Regioun bitt vill natierlech Ressourcen an e wäitleefegt hydrologescht Netzwierk. Dat temperéiert Klima ass favorabel fir landwirtschaftlech Aktivitéiten.
Geschicht
Den 21. August 1912, wärend der portugisescher Kolonialzäit, ass d'Stad op Uerder vum Héije Kommissär Generol Norton de Matos gegrënnt ginn. 1928 krut d'Uertschaft den Numm Nova Lisboa ("Neit Lissabon"), dee si bis zur Onofhängegkeet 1975 hat. Den Numm Huambo kënnt vum Wambo Kalunga, dem Grënner vum Wambo-Räich.
Wärend dem joerzéngtelaange Biergerkrich (1975-2002) ass d'Infrastruktur vun Huambo staark beschiedegt ginn. Zënterhier si vill Stroossen, Schoulen, Spideeler a Schinnen nees reparéiert oder neigebaut ginn.
Déi ëffentlech Universidade José Eduardo dos Santos huet hire Sëtz zu Huambo.
Awunner
D'Gemeng huet eng Fläch vun 2.609 km² an ass domat e bësse méi grouss wéi d'Groussherzogtum Lëtzebuerg. 2017 gouf hir Bevëlkerung op 788.908 Awunner geschat, dovu 408.908 Fraen. 2024 soll se Projektiounen no 999.605 Awunner hunn. D'Majoritéit vun der Bevëlkerung sinn ethnesch Ovimbundu.
Kuerz Chronik vum Menn Malkowitsch sengen Deeg an der Loge
'Kuerz Chronik vum Menn Malkowitsch sengen Deeg an der Loge. Erzielungen' ass ee Buch vum Nico Helminger a Lëtzebuerger Sprooch, dat 2017 bei den Editions Guy Binsfeld erauskoum.
Wourëms geet et am Buch?
De Menn Malkowitsch ass Portier an der Entréesloge vun enger Administratioun. Dat gëtt em d'Geleeënheet, seng Gedanken, absënns seng Erënnerungen iwwer seng Entwécklung a seng Relatioune mat Aneren opzeschreiwen, an domat och seng Kommentare zu Land a Gesellschaft zum Beschten ze ginn...
Soss
De Genre selwer ass net esou eendeiteg, wéi säin Ënnertitel "Erzielungen" et noleet: Et kéint een d'Buch och zu de Romaner oder Chroniken zielen.
2018 krut den Nico Helminger fir d'Kuerz Chronik... de Servais-Präis.
Kriticken
D'Elise Schmit am Lëtzebuerger Land schreift: "Kuerz Chronik[...] ist ein formal ambitionierter Roman und wirkt dennoch unangestrengt, der Text steckt voller Anspielungen, ohne gelehrt daherzukommen, er führt den Leser auf hundert verschiedene Pisten, die am Ende doch aus der Verwirrung hinausführen, die Sprache ist wuchtig, aber subtil. [...] Das Buch gehört zum Besten, was man überhaupt auf Luxemburgisch lesen kann. " Op rtl.lu schreift ee Rezensent: "Nicht nur Malkowitschs' eigene Wahrnehmung, auch die Grenzen zwischen den Figuren und Erzählformen verschwimmen. Ist die Hauptfigur dieses Romans das Alter Ego des Autors Nico Helminger? Wer ist der wahre Autor? Und wer ist dieser Menn, der seine Notizhefte vollschreibt und seine Tage in der Loge verbringt? Mit Kuerz Chronik vum Menn Malkowitsch sengen Deeg an der Loge stellt der Autor alles in Frage. Augenzwinkernd parodiert er nicht nur bekannte Autoren und Luxemburger, sondern zieht den Leser in einen Strudel, so dass auch am Ende dieses großen luxemburgischen Gesellschaftsromans nicht klar ist, was wahr ist und was Einbildung."
Literatur
Nico Helminger: ''Kuerz Chronik vum Menn Malkowitsch sengen Deeg an der Loge. Erzielungen.'' 493 S. Editions Guy Binsfeld, Lëtzebuerg 2017. ISBN 978-99959-42-31-1.
Gironville-sous-les-Côtes
Gironville-sous-les-Côtes ass eng fréier franséisch Gemeng an der Meuse an der Regioun Grand Est, déi haut zur Gemeng Geville gehéiert.
Häerdcheslee
D'Häerdcheslee ass e Fiels am Bësch Häerdchen (op eelere Kaarten Haertgen), nërdlech vun Allënster an der Gemeng Jonglënster, op deem d'Ëmrësser vun zwou Persounen, déi am Relief agemeesselt sinn, ze gesi sinn. Et ass dat eelst Steendenkmal aus dem Land .Wëssenschaftler mengen, datt et sech dobäi ëm Reschter aus der Zäit vun de Kelten handelt.
Déi lénks Figur ass 2,10 Meter héich, déi riets 2,0 Meter. Allen zwou hu laang Mäntel un, déi bis iwwer de Knéi ginn. Just bei der lénkser Figur ass de Kapp nach erhalen. Si huet an der rietser Hand e staffërmegt Attribut, dat iwwer déi riets Schëller bis un de Bord vum Bild geet. Bei der rietser Figur feelt de Kapp, an eventuell Attributer sinn net méi z'erkennen.
Déi zwou Figure goufen traditionell „de Mann an d'Fra op de Lee“ genannt. D'Fra gouf fréier och „schro Fra“ genannt, well se hirem Mann de Kapp erofgeschloe soll hunn. Fir den Ernest Schneider wier déi méi grouss Figur keng Fra, mä e Mann, an dat, wat als laang Hoer oder Fischi gedeit gouf, eng Kaputz vun enger Zort Mantel, bartocollus genannt, soudatt et sech ëm e Schoulmeeschter a säi Schüler handele kéint.
Hir genee Bedeitung kann nëmme gerode ginn: De Maurice Detten huet uganks vum 19. Joerhonnert eng keltesch Verlobungsszen dra gesinn. De L'Evêque de la Basse-Moûturie féiert den Numm Häerdcheslee op d'germanesch Gëttin Hertha zeréck. Dës däerft awer kaum am (gallo-réimesche) Lëtzebuerg bekannt gewiescht sinn. Och ass den Numm Häerdchen warscheinlech einfach en Diminutiv vun Haard, engem geleefegen Numm fir Bëscher. Fir de Jean Engling war et e keltescht Grafmonument, dat den oder déi zwee Verstuerwe weist. Dat géif och d'Lach uewen um Fiels erklären, an deem eng Urn versuergt gouf.
D'Fuerschung ass sech haut doriwwer eens, datt et sech bei der Häerdcheslee ëm e gallo-réimescht Grafmonument handelt an datt déi zwou Figuren zwou verstuerwe Persounen duerstellen. Ob et sech ëm e Mann an eng Fra oder ëm zwéi Männer handelt, ass onkloer. Dat gréissert véiereckegt Lach uewen um Steen war warscheinlech do, fir de Läichebrand opzehuelen.
Den aktuellsten Erkenntnisser no, géif et sech beim Relief effektiv ëm e Mann an eng Fra handelen, an zwar ëm e gäleschen Adelegen a seng Fra, déi ëm 25 – 100 n. Chr. op engen Haff ënnerzeg vum Häerdchesbësch gelieft hunn. D'Relief am Fiels wär als Grafmonument opgeriicht ginn.
Kultplaz
Déi eigentlech Kultplaz vum Grafmonument läit bei der Freylee, ronn 130 m nordwestlech vun der Häerdcheslee ewech.
Trivia
De Victor Hugo ernimmt dëst Monument a sengem « carnet de voyage » vun 1862, d'Joer, wéi hie fir d'éischt op Lëtzebuerg komm ass. Hien evoquéiert et a sengem Roman « L'homme qui rit » (1869), ouni awer d'Häerdcheslee ausdrécklech mam Numm ze nennen:
Nationaalt Monument
De 26. Oktober 2018 gouf d'Plaz vun der Häerdcheslee an alles wat an engem Radius vun 20 Meter ronderëm läit als nationaalt Monument klasséiert.
Kuriéis ass, datt den ADR-Deputéierte Jeff Engelen, dat net matkritt huet, an de 7. Mee 2019 an engem Bréif un de Chamberpresident freet, ob et net ubruecht wier, d'Häerdcheslee als National-Monument ze deklaréieren.
Mathias Thill
Et gëtt e puer Persoune mam Numm Mathias Thill:
The Spy Who Came in from the Cold (Film)
Ëm wat geet et am Film?
Den brittesche Geheimagent Leamas soll am Oste fir Groussbritannien spionéieren. Duerfir léisst hie sech vum Geheimdéngscht vun der DDR engagéieren…
Calteux
Calteux ass de Familljennumm vun ë. a. follgende Persounen:
George Gershwin
Den George Gershwin, gebuer de 26. September 1898 zu Brooklyn, New York, a gestuerwen den 11. Juli 1937 zu Hollywood, mam richtegen Numm Jacob Gershowitz, war en -US-amerikanesche Komponist, dee bekannt ass fir seng Stécker op der Grenz tëscht klassescher Musek an Jazz.
Hien huet d'Musek vun enger sëllege Musicale geschriwwen, wéi Lady, Be Good!, Oh, Kay!, Funny Face (méi spéit verfilmt gi mam Fred Astaire an der Audrey Hepburn an den Haaptrollen), Show Girl, Strike up the Band, Crazy for You an Of Thee I Sing.
Hien huet och méi "seriö" Saache komponéiert. Ënner de méi bekannte Stécker ass d'Rhapsody in Blue (1924), mat däitlechen Jazz-Elementer dran, de Concerto in F (e Pianoconcert) an An American in Paris.
Säi bekanntst Stéck däerft awer d'Oper Porgy and Bess (1935) sinn, déi éischt, an där all d'Haaptrolle vu schwaarze Gesangsinterprete gepillt ginn. Si gouf allerdéngs net sou dacks opgefouert.
De Gershwin ass mat just 38 Joer un engem Hirekriibs gestuerwen.
NGC 4335
Den NGC 4335, ass eng elliptesch Galaxis am Stärebild Ursa Major. D'Galaxis gouf am Joer 1789 vum Astronom Wilhelm Herschel mat sengem 18,7 Zoll-Spigelteleskop entdeckt.
Montmerle-sur-Saône
Montmerle-sur-Saône ass eng franséisch Gemeng am Departement Ain (01) an der Regioun Auvergne-Rhône-Alpes.
Niewesonn
Niewesonnen oder Parhelia (Eenzel Parhelion, vum griicheschen παρά pará - „niewen“ an ήλιος hélios - „Sonn“) gehéieren zu den Haloevenementer. Si sinn op enger Distanz vu ronn 22° lénks oder riets, heiansdo och och op béide Säite nieft der Sonn ze gesinn. Den Observateur huet dobäi den Androck, nieft der Sonn géif nach eng zweet, méi schwaach stoen. Am Englesche gi s'als sun dogs (Sonnenhënn) bezeechent. Dat spigelt den Ëmstand zeréck, datt Niewesonnen ëmmer op der Säit vun der Sonn an op der selwechter Héicht mat hir stinn. En änlecht Liichtevenement kann een och beim Mound observéieren. Den Niewemound gesäit een allerdéngs wéinst senger méi schwaacher Liichtstäerkt méi rar, meeschtens nëmme bei Vollmound.
Niewesonnen déi op engem säitlechen Ofstand vun 120° zu der Sonn um Horizontalkrees stinn, si méi rar. Déi erschéngen dem Observateur als wäiss Flecken. De Strahlengank vum Liicht duerch d'Äiskristaller ass bei hinnen anescht wéi bei de 22°-Niewesonnen.
CR178
Den CR178 ass e Chemin repris an de Kantone Lëtzebuerg an Esch a geet vun Hollerech a südwestlecher Richtung bis op d'franséisch Grenz bei Bieles. Op der franséischer Grenz huet en Uschloss un déi franséisch D16B Richtung Rédange.
Den CR178 ass ronn 22,2 km laang.
Philippe de Chérisey
De Philippe de Chérisey, gebuer als Philippe Louis Henri Marie de Chérisey, Marquis de Chérisey, den 13. Februar 1923 zu Paräis an och do gestuerwen de 17. Juli 1985, war e franséische Schauspiller a Schrëftsteller.
Fred Hammer
De Fred Hammer oder Frédéric Hammer, gebuer de 7. Mäerz 1930 an der Stad Lëtzebuerg an do gestuerwen de 26. Juni 2020, war e lëtzebuergesche Leefer an Olympionik.
Hien huet Lëtzebuerg op den Olympesche Summerspiller 1952 zu Helsinki an 1956 zu Melbourne vertrueden.
Philippe de Chérisey
Hien huet a bedeitende Filmer wéi Le plaisir - Episod: La maison Tellier (1951) vum Max Ophüls, Jeux interdits (1952) vum René Clément, Yoyo (1964) vum Pierre Etaix an a Porte des Lilas (1957) vum René Clair matgespillt.
Fred Hammer
Säi Papp Paul Hammer war och Liichtathlet.
RCW 103
Den RCW 103 ass e Rescht vun enger Supernova. Säin Alter gëtt op 2000 Joer geschat. A sengem Zentrum huet hien de Röntgenstraler 1E161348-5055. Seng Distanz zu eis ass ongeféier 10.000 Liichtjoer, Den RCW103 läit am Stärebild Norma.
Entdeckung
Déi éischt Katalogiséierung war 1960. Hie gouf am Joer 1968 vum M. J. Kesteven als Supernovaiwwerrescht identifizéiert an a sengem Katalog opgeholl. 1980 gouf mam Satellittenobservatoire Einstein eng Röntgenstralung festgestallt, déi sengem Zentralstär:1E161348-5055 zougeschriwwe gouf.
Beckius
Beckius sinn:
René Kohn
De René Kohn, gebuer de 16. Juni 1933 zu Dikrech a gestuerwen den 18. Juli 1989 zu Aalst (Ostflandern), war e lëtzebuergesche Schwëmmer an Olympionik.
Hien huet Lëtzebuerg op den Olympesche Summerspiller 1952 zu Helsinki an 1956 zu Melbourne vertrueden.
Dorsum Oppel
Den Dorsum Oppel ass en Dorsum um Äerdmound, dee laanscht den nordwestleche Rand vum Mare Crisium verleeft, ugefaange beim Cleomedes F bis zum Yerkes. Südlech vum Yerkes fänkt dann den Dorsum Termier un.
En ass ronn 300 Kilometer laang; seng mëttel Koordinate sinn 19° N / 52° O.
1976 gouf hie vun der IAU nom däitsche Paleontolog Albert Oppel genannt.
Canton de la Beauce
De Canton de la Beauce ass eng franséisch administrativ Andeelung an den Arrondissementer Vendôme a Blois, am Departement Loir-et-Cher an der Regioun Centre.
Prix Révélation (Lëtzebuerg)
De Prix Révélation ass e Lëtzebuerger Konschtpräis. E gëtt am Kader vum Salon vum Cercle artistique de Luxembourg un e Konschtschafenden ënner 35 Joer verginn.
Eng Jury wielt de Gewënner zënter 2009 all zwee Joer. En huet den Prix d'encouragement aux jeunes artistes ersat, deen et tëscht 1983 an 2005 gouf.
De Präis ass mat 2 500 Euro dotéiert. D'Präisgeld ass ufanks vum Cercle artistique gestëft ginn; haut kënnt et vum Lëtzebuerger Kulturministère.
Ivan Pavlovic
Den Ivan Pavlovic (och Pavlovi ć ), gebuer de 4. Februar 1997 zu Lëtzebuerg, ass e lëtzebuergeschen Handballspiller op der Golkipp-Positioun.
2016 war de Pavlovic fir d'éischt am Kader vun der lëtzebuergescher Härenhandballnationalekipp. Hien huet sechsmol an der Nationalekipp gespillt.
Hie war e Spiller vum HB Esch.
Departement Indre-et-Loire
Geschicht
D'Departement gouf zesummme mat deenen aneren 83 éischten Departementer wärend der franséischer Revolutioun geschaf, de 4. Mäerz 1790 (Gesetz vum 22. Dezember 1789), a besteet bal genee aus der fréierer Provënz Touraine, bei déi den Oste vun der fréierer Provënz Anjou derbäikoum.
Den Territoire vum spéideren Departement war och virdru scho wichteg. Am fréie Mëttelalter war d'Prefektur Tours e Léierzentrum. Am Oktober 732 hunn d'Franken ënner dem Kommando vum Karl Martell d'Araber an der Schluecht vun Tours a Poitiers geschloen a sou deenen hire Virmarsch am Weste gestoppt. Vun der Mëtt vum 15. Joerhonnert un huet sech de franséische Kinnekshaff am Dall vun der Loire néiergelooss mat Tours als Haaptstad, wat der Géigend en ekonomeschen Opschwonk ginn huet a vill Buergen a Schlässer entstoe gelooss huet.
Inception
Inception ass en US-amerikanesche Science-fiction Action-Film vum Christopher Nolan. Den Nolan huet och d'Dréibuch geschriwwen an de Film, zesumme mat senger Fra Emma Thomas, produzéiert.
Departement Indre-et-Loire
Geschicht
Nom Schafe vum Departement blouf et laang politesch konservativ a vun der Landwirtschaft markéiert. Um Enn vum 19. Joerhonnert ass Schwéierindustrie an der Géigend opkomm a Saint-Pierre-des-Corps huet sech zu engem Haaptpunkt am Zuchverkéier entwéckelt. 1920 huet sech déi franséisch kommunistesch Partei um Kongress vun Tours gegrënnt. Am Zweete Weltkrich huet d'Demarkatiounslinn d'Departement an zwee gespléckt.
Inception
En hat seng Première den 8. Juli 2010 zu London.
Departement Indre-et-Loire
Geographie
Indre-et-Loire stéisst un d'Departementer Loir-et-Cher, Indre, Vienne, Maine-et-Loire an d'Sarthe.
Vun Osten no Weste fléisst d'Loire, an déi sech hei de Cher, d'Indre an d'Vienne geheien.
Inception
Ëm wat geet et am Film
Den Dom Cobb (Leonardo DiCaprio) ass e professionellen Déif, deen u Saachen erukënnt, an deem e wichteg Informatiounen dodriwwer aus sengen Affer hirem Ënnerbewosstsinn erauskritt. Dat geléngt em, andeem en déi duerch eng Technik infiltréiert, déi an der Tëschewelt tëscht Waach-Sinn an Dram ugesidelt ass. Hie kritt eng Propos, dass seng kriminell Vergaangenheet geläscht géif, wann en enger Zilpersoun e bestëmmte Gedanken géif implantéieren, ouni dass déi et mierkt...
Produktioun
Inception huet weltwäit iwwer 828 Milliounen Dollar agespillt. De Film huet 4 Oscare gewonnen: (Bescht Kamera, beschten Tounschnëtt, beschten Toun-Mixage, bescht visuell Effekter), a war fir 4 weiderer nominéiert.
Antony Hewish
Den Antony Hewish, gebuer den 11. Mee 1924 zu Fowey, Cornwall ass e brittesche Radioastronom a Physik-Nobelpräisdréier.
Liewen
Den Antony Hewish gouf als jéngste vun dräi Bridder zu Fowey (Cornwall) gebuer an ass zu Newquay opgewuess. Nom King's College zu Taunton hat hien 1942 säi Studium op der Universitéit vu Cambridge ugefaangen. Vun 1943 bis 1946 huet hie säi Krichdéngscht a Fuerschungsariichtungen, vum Royal Aircraft Establishment zu Farnborough an am Telecommunications Research Establishment zu Malvern, an der Radarfuerschung geleescht. 1946 koum hien nees op Cambridge zeréck an huet säi Studium 1948 ofgeschloss. Uschléissend ass hien an de Cavendish Laboratory zu Martin Ryle gewiesselt. Mam Ryle hat hie scho wärend sengem Krichsdéngscht zesummegeschafft. No senger Promotioun 1952 war hien am Ufank an de Gonville and Caius College gewiesselt an 1961 als Studieleeder fir Physik an den Churchill College. 1971 gouf hien zum Professer fir Radioastronomie ernannt an huet 1989 emeritéiert. 1977 huet hien no enger schwéierer Krankheet vum Martin Ryle d'Féierung vun der Radioastronomiegrupp zu Cambridge iwwerholl a war vun 1982 bis 1988 Chef am Mullard Radio Astronomy Observatory zu Lord's Bridge (Cambridgeshire).
Wierk
Den Hewish hat seng Aarbecht um Gebitt vun der Radioastronomie am Cavendish Laboratory zu Cambridge ugefaangen an hat praktesch wéi och theoreetesch Fortschrëtter an der Observatioun an Auswäertung vun der Szintillatioun vu Radioquellen duerch d'Wiesselwierkung vun hirer Stralung mat der Ionosphär erzilt. No der Entdeckung vun der interplanetarer Szintillatioun duerch de Sonnewand 1964 hat hie Sue fir d'Finanzéierung vun en ettlechen Teleskopen zu Cambridge gesammelt, fir d'Observatiounsméiglechkeete vu Radiogalaxien ze verbesseren. Nodeem 1965 d'Konstruktioun ugefaangen hat, goufen d'Teleskopen, déi zu engem groussen Array zesummegeschalt sinn, 1967 fäerdeg. Am Kader vun deem Projet hat eng vu senge Studentinnen, d'Jocelyn Bell Burnell, deen éischte Pulsar PSR B1919+21 bemierkt.
Den Hewish gouf 1974 zesumme mam Martin Ryle mam Nobelpräis fir Physik fir seng Roll bei der Entdeckung vun de Pulsaren ausgezeechent. Den Nobelkommitee gouf uschléissend hefteg kritiséiert, virun allem vum Fred Hoyle, well d'Jocelyn Bell, déi déi eigentlech Entdeckerin war an an der Originalpublikatioun vun der Entdeckung un zweeter Plaz nom Hewish genannt war, eidel ausgoung.
Highlands
D'Highlands (oder Schottescht Héichland) sinn eng Géigend am Nordweste vu Schottland. Si besteet aus Streecher mat Bierger, Munros genannt, ma och a wäiten Deeler aus Moueren ouni Beem.
Lag
D'Highlands gi vun den Central Lowlands duerch d'Highland Boundary Fault däitlech ofgegrenzt, déi südwestlech-nordëstlech vun Ardmore um Firth of Clyde duerch de südleche Loch Lomond bis Stonehaven beim Nordmier leeft. Déi administrativ Unitéit Highland (Council Area) ass just en Deel vun de geografeschen Highlands.
D'Highlands gi vun engem tektonesche Gruef, de Great Glen (glen ass op Gälesch en Dall) an d'Northwest Highlands an d'Grampian Mountains gedeelt. Am Great Glen sinn en ettlech Séien, ë. a. de Loch Ness. Den héchste Bierg vun de britteschen Inselen, de Ben Nevis (1345 m), ass an de Grampian Mountains.
D'Highlands sinn notamment fir hir Whisky-Produktioun welwäit bekannt.
Bous (Homonymie)
Bous ass:
Arctogeophilus inopinatus
Den Arctogeophilus inopinatus ass eng Dausendféisserenaart aus der Famill vun de Geophilidae. Se gouf 1911 vum franséischen Zoolog Jean-Pierre Ribaut beschriwwen.
D'Verbreedungsgebitt vun der Aart läit a Frankräich an zu Lëtzebuerg.
René Klein
De René Klein, de 7. Dezember 1945 zu Rëmeleng gebuer, ass e lëtzebuergesche Lycéesprofesser, Historiker, Heraldiker a Genealog.
Säi Liewen
De Klein huet en Doktertitel an den Naturwëssenschafte gemaach an am Escher Jongelycée als Professer geschafft
Zënter 1993 ass hie Member an zënter 2003 President vun der Staatlecher Heraldik-Commissioun, déi sech exklusiv mat de Staatssymbole vu Lëtzebuerg befaasst, ass hien ee vun de féierenden Heraldiker vum Land. Zënter 1978 ass e Korrespondéirende Member vun der 1845 gegrënnter Geschichtlecher Sectioun vum Groussherzoglechen Institut an zënter 1999 Assoziéierte Member vun der Internationaler Heraldikakademie.
De Klein verëffentlecht op Basis vu senge Recherchë reegelméisseg Aufsätz an der Zäitschrëft Hémecht, schonn iwwer honnert un der Zuel. Iwwer d'Grenze vum Land eraus huet en 1998 op sech opmierksam gemaach, wéi en d'Thes vertrueden huet, de Grof Siegfried († 998) wier net wéi soss allgemeng ugeholl e Bouf vum Pfalzgrof Wigerich († v. 922), mee e Bouf vum Herzog Giselbert vu Loutrengen († 939).
De Klein lieft zu Rolleng an der Gemeng Péiteng, heen ass do zënter 1979 President vun der Kierchefabrik Rolleng, zënter 1987 President vum Gesankveräin Rolleng a Kommiteesmember vun de Péitenger Geschichtsfrënn. .
École apostolique vu Clairefontaine
D'École apostolique vu Clairefontaine an der klenger belscher Uertschaft Clairefontaine (Gemeng Arel), no bei Äischen, gouf 1889 vum Pater Dehon gegrënnt.
Hien hat den Dominikanerinnen, déi an d'Stad geplënnert sinn, d'Gebaier vum Klouschter ofkaaft, an eng apostoulesch Schoul dran ageriicht. Et war e Lycée an deem d'Schüler, déi wollten an d'Congregatioun antrieden, hire Secondaire konnte maachen. Se war awer och op fir aner Schüler. D'Schoul huet 1986 hir Dieren zougemaach an d'Gebaier goufen nei organiséiert, fir vun 1991 un e Centre d'accueil fir Animatioun a spirituell Formatioun draus ze maachen.
Vun den Haiser, déi de Pater Dehon gegrënnt huet, an déi haut nach bestinn, ass dat vu Clairefontaine dat eelst.
Montceaux
Montceaux ass eng franséisch Gemeng am Departement Ain (01) an der Regioun Auvergne-Rhône-Alpes.
Möbius (Film)
Möbius ass e Spillfilm vum franséische Regisseur Éric Rochant, deen de 27. Februar 2013 an de Kinoen erauskomm.
Ëm wat geet et am Film?
De Moïse (Jean Dujardin), e Spioun vum russesche Geheimdéngscht FSB, observéiert e russesche Banquier (Tim Roth). Eng Traderin aus senger Bank (Cécile de France) soll em hëllefen, Informatiounen ze sammelen...
Soss
En Deel vun de Bannenopname vum Film gouf vum 27. Juni bis den 28. Juli 2012 zu Lëtzebuerg gedréint. Aner Sete si Moskau a Monaco.
T. S. Eliot
Den Thomas Stearns Eliot, gebuer de 26. September 1888 zu St. Louis, Missouri a gestuerwen de 4. Januar 1965 zu London, war en US-amerikaneschen, méi spéit brittesche Lyriker, Dramatiker a Kritiker, deen haut zu de bekanntste Vertireder vun der literarescher Moderne gezielt gëtt. 1948 krut hien de Literaturnobelpräis.
Hien huet haaptsächlech zu London geschafft, fir d'éischt als Prof, duerno bei enger Bank, an dunn an der Direktioun vum Verlag Faber & Faber.
Als Auteur vu Gedichter hat hien éischt Succèse mat The Love Song of J. Alfred Prufrock (1917), a besonnesch mat The waste land (1922). Méi spéit koume lyresch Wierker no wéi en The Hollow Men (1925), Ash Wednesday (1930) a Four Quartets (1943).
Den Eliot huet och siwen Theaterstécker geschriwwen, wouvunner Murder in the Cathedral dat haut international am bekanntsten ass.
Bonus Malus
Ënner Bonus Malus versteet een e System, dat mat positiven an negativen Ureizer dat gewënscht Behuelen erreeche wëll an domat eng Zort "Steierungsfunktioun" ausübt.
Bréck zu Waasserbëlleg
D'Bréck vu Waasserbëlleg ass eng Grenzbréck tëscht Lëtzebuerg an Däitschland. Et ass eng Stroossebréck a féiert iwwer d'Sauer.
Si verbënnt déi lëtzebuergesch Uertschaft Waasserbëlleg mat der däitscher Uertschaft Bëllegerbréck am Landkrees Tréier-Saarburg.
Annette Krier
D'Annette Krier, gebuer den 10. August 1937 an der Stad Lëtzebuerg, ass eng fréier lëtzebuergesch Turnerin an Olympionikin.
Bréck zu Waasserbëlleg
D'Bréck déi 1952 am arméierte Bëtong gebaut gouf, ass mat Parmangen ausgekleet an ersetzt eng fréier stenge Bréck vun 1909 mat dräi Béi déi am Zweete Weltkrich zerstéiert gouf.
Annette Krier
Si huet Lëtzebuerg op den Olympesche Summerspiller 1956 zu Melbourne vertrueden.
Bréck zu Waasserbëlleg
Bréck vun 1909
De Bau vun der neier Bréck gouf de 16. November 1903 tëscht de Vertrieder vun der preisescher an der Lëtzebuerger Bauverwaltung op der Plaz ausgehandelt. De Bau gouf mam Gesetz vum 29. Mee 1907 autoriséiert an et war e Käschtepunkt fir de Lëtzebuerger Staat vun 140.000 Frang virgesinn.
Et gouf decidéiert déi nei Bréck e bësselche flossof vun der aler opzeriichten a se sollt rechtwénkeleg zum Waasserlaf gebaut ginn. Déi nei Lag huet an engems de Stroossenuschloss op de lëtzebuergescher Säit verbessert. Wärend der Zäit vum Bau sollt déi al Bréck rafistoléiert ginn an als Noutbréck déngen. Wéinst der Schëfffaart op der Sauer gouf e grousse mëttelste Bou mat zwéi méi klenge Säitebéi geplangt. Well d'Konstruktiounshéicht grouss genuch war, an eng Steekaul mat guddem Sandsteen net wäit ewech war, gouf op eng massiv Bauweis aus Mauerwierk zeréckgegraff. D'Bréck war tëscht de Gelänneren 8 Meter breet, wouvu 5 m fir d'Fuerbunn waren an op all Säit 1,50 m fir Trëttoiren. Um lénkse Pilier war op béide Säiten de preisesche Wope mam Aadler ze gesinn, an um rietsen de lëtzebuergesche mam Léiw.
Déi Bréck gouf de 14. September 1944 vun der Wehrmacht gesprengt.
Noutbréck
Am Mäerz 1945 gouf vun der amerikanescher Arméi eng Noutbréck opgeriicht. Well d'Truppen déi virdrun d'Inspektioun vun der Plaz gemaach haten, eng Sprengfal iwwersinn haten, gouf et dunn een Doudegen an e schwéier Blesséierten. Dee westleche Bou deen nach do stoung war sou schwéier beschiedegt datt en och huet misse gesprengt ginn. Op der däitscher Säit huet missen e Bunker gesprengt ginn fir een neit stabilt Widderlager kënnen ze bauen. D'Piliere waren am Fachwierkbau mat schwéieren Dunnen dee bannendra mat Gestengs opgefëllt gouf, fir ze stabiliséieren. D'Fuerbunn war aus Madrillen. An engem zweeten Ulaf goufen d'Piliere mat Bëtong gefëllt a mat engem Mauerwierk agekleet. Déi Bréck war fir eng maximal Laascht vu 70 Tonnen ausgeluecht.
Bréck vun 1952
Wéinst héijem Waassergank op Sauer a Musel wärend dem Wanter 1950/51, hunn déi Aarbechte sech bis an de Mäerz 1951 eragezunn. Fir den Opbau vun de provisoresche Steeën a vum Bréckenënnerbau vun der éischter Hallschent gouf onënnerbrach Dag an Nuecht souwéi och sonndes geschafft, esou datt déi de 15. Juni 1951 fir de Verkéier konnt opgemaach ginn.
D'Ofrappe vum Rescht vun der Noutbréck an de Bau vun der zweeter Hallschent goungen du schëtzeg weider an déi Aarbechte ware bis September 1951 ofgeschloss. Den 2. September 1951 war déi ganz Bréck dunn op fir de Verkéier.
Den 10. Mäerz 1952 gouf d'Bréck dunn a Presenz vun de Regierungsvertrieder feierlech ageweit. Lëtzebuerg gouf dobäi vum Transportminister Victor Bodson, Rheinland-Pfalz vu sengem Ministerpresident Peter Altmeier an déi franséisch Militärregierung vun hirem Delegéierten H.J. Chauchoy vertrueden.
NGC 4340
Den NGC 4340, ass eng Balkespiralgalaxis am Stärebild Coma Berenices. D'Galaxis gouf am Joer 1784 vum Astronom Wilhelm Herschel mat sengem 18,7-Zoll-Spigelteleskop entdeckt.
Observatoire Düsseldorf
Den Observatoire Düsseldorf (och bezeechent als Observatoire Bilk oder Observatoire Charlottenruhe) war eng historesch astronomesch Fuerschungsariichtung. Si stoung an der Géigend vun der Kierch Alt St. Martin am Düsseldorfer Staddeel Bilk. Den Observatoire stoung vun 1843 bis 1943.
Am Joer 1843 hat de Johann Friedrich Benzenberg, Professer fir Physik an Astronomie um Düsseldorfer Licee, e privaten Observatoire, deen hie "Charlottenruhe" genannt huet, baue gelooss. De Benzenberg huet do och selwer Himmelsobservatioune gemaach. D'Haaptinstrument war e Refrakter mat 1,8 m Brennwäit, dee fir d'Vermoosse vu Stärepositioune mat engem Kreesmikrometer ekipéiert war.
1851 goung de Brünnow op Berlin an den Observatoire Berlin an de Karl Theodor Robert Luther huet d'Leedung vum Observatoire zu Düsseldorf iwwerholl. De Luther huet besonnesch Positiounsbestëmmunge vu Planéiten an Asteroiden duerchgefouert. D'Daten huet hien dann aneren Observatoiren zur Dispositioun gestallt. De 17. Abrëll 1852 huet hien den Asteroid Thetis entdeckt. An de follgenden dräi Joer huet de Luther weider Asteroiden entdeckt: Proserpina, Bellona an Leukothea. No der véierter Entdeckung huet den Düsseldorfer Gemengerot säi Loun erhéicht, dat bis dohin 200 Daler am Joer war.
Den 20. Februar 1890 gouf mam (288) Glauke dee leschten Asteroid zu Düsseldorf entdeckt. Am Ganze waren et 24 Stéck.
1892 krut de Jong vum Luther, de Wilhelm, dee virdrun schonn an den Observatoiren Bonn an Hamburg geschafft hat, eng Plaz als Adjoint zu Bilk.
1943 gouf den Observatoire bei engem Bommenugrëff zerstéiert. Den ausgelouste Kierper vum Teleskop steet haut als Erënnerung virum Westtuerm vun Alt St. Martin. Wann een duerch de Rouer kuckt, gesäit een de Kierchhinnchen.
Zu Éiere vum Observatoire gouf en 1967 entdeckten Asteroid "(4425) Bilk" genannt.
Die Herren
Die Herren ass en däitsche Film vum Franz Seitz, Alfred Weidenmann a Rolf Thiele aus dem Joer 1965 no engem Roman vun der Angelika Schrobsdorff.
Ëm wat geet et am Film?
De Film ass a 5 Sketcher opgedeelt:
Autofestival
Den Autofestival ass zanter 1965 en alljärlecht Evenement dat vun de Lëtzebuerger Garagisten organiséiert gëtt. Well et, am Géigesaz zu eise Nopeschlänner, keen Autosalon zu Lëtzebuerg gëtt, ass den Autofestival eng Aart Ersatz deen dem interesséierte Public d'Méiglechkeet gëtt sech nei Developpementer an Autosmodeller unzekucken.
Wirtschaftlechen Impakt
Wéinst der staarker Thematiséierung an der Lëtzebuerger Press an an der Gesellschaft am Allgemengen, maachen d'Garagisten ee wichtegen Deel vun hirem Ëmsaz an der Period vum Autofestival. Ronn een Drëttel vun de Verträg vun engem Joër ginn an deem Zäitraum, respektiv kuerz duerno oofgeschloss. De Begrëff ass och an der Groussregioun bekannt, sou datt och d'Leit aus dem Ausland fir den Evenement op Lëtzebuerg kommen.
Moundliicht
D'Moundliicht oder Liichteschäin, also dat vum Äerdmound reflektéiert Liicht, siëf et als Schäin vum Sonneliicht (Moundschäin) oder als Widerschäin vum Äerdliicht (Äerdschäin), ass am Duerchschnëtt nëmmen ee Milliounstel vum Sonneliicht dat d'Äerd direkt erreecht. Trotzdeem erschéngt eis de Mound nom Hallefmound vill méi hell, wat op de Kontrast zum méi donkle Stärenhimmel an d'Adaptatioun vum A zeréckzeféieren ass.
D'Intensitéit vum Moundliicht hänkt am Allgemenge vun dräi Faktoren of: Déi béid leschtgenannte Faktore beaflossen och d'Faarf vum Moundliicht.
D'Hellegkeet vum Vollmound ass an der astronomescher Hellegkeetsskala an der Moyenne -12,5 mag, schwankt awer mat senger Distanz zu der Äerd (+/- aacht Prozent) ëm bis zu 17 Prozent oder 0,2 mag.
D'Hellegkeet vum Hallefmound ass net ronn 50 Prozent bezunn op de Vollmound, wéi een dat kënnt mengen, mä nëmmen ongeféier 11 Prozent, well nëmmen en Deel vum diffus reflektéierte Liichts d'Äerd erreecht, deen bal rechtwénkleg zu der Sonnenastralung zeréckgeworf gëtt, an d'Uewerflächerelief vum Mound och Schied wërft. Bei enger ganz schmueler Séchel ass d'Hellegkeet nëmmen dräi bis fënnef Prozent vum Vollmound. Niewen deem helle sonnebestraaltem Deel vun der äerdzougedréiter Mounduewerfläch kann een dacks och dee méi donklen Deel gesinn, deen d'Sonn net beliicht, awer d'„Volläerd“ beliicht. Dëse Widerschäin vum Äerdliicht, dat "äschegrot Moundliicht", mécht ongeféier 0,01 Prozent vum Moundliicht zum Vollmound aus.
Am Verglach zum Vollmound ass d'Sonn 300.000-mol bis 400.000-mol méi hell (-26 mag), den hellste Planéit d'Venus ass ongeféier 1500-mol méi schwaach (-4,4 mag) an den hellste Fixstär, de Sirius zirka 25.000-mol méi schwaach (-1,5 mag). D'Beliichtungsstäerkt bei Vollmound a klorer Nuecht ass op der Äerd ronn 0,2 Lux. Déi genannt Ënnerscheeder erschéngen eis erhieflech gedämpt, well d'Sënnesandréck vum A gi subjektiv no hiren Intensitéitsënnerschidder zimmlech no logarithmesch skaléiert festgestallt (Weber-Fechner-Gesetz).
En opfällegt Bild kann och den Halo oder Haff vum Mound sinn. An de kalen Hierscht- a Wanternuechte kënnen héich Loftschichten Äiskristalle enthalen, déi Deeler vum Moundliicht säitlech oflenken, soudatt en helle, heiansdo liicht gréngelzegen, perlmuttfaarwege Rank entsteet. Ofhängeg vun der Lag vun dësen Äiswolleken kann hie nëmme wéineg Wénkelgrad bedroen, awer och ongeféier 20 Grad an (ganz rar) bis iwwer 40 Grad. D'Moundliicht gëtt doduerch nëmme ganz wéineg méi schwaach.
Franz Friedrich Ernst Brünnow
De Franz Friedrich Ernst Brünnow, gebuer den 18. November 1821 zu Berlin a gestuerwen den 20. August 1891 zu Heidelberg war en däitschen Astronom.
De Brünnow huet Mathematik, Physik an Astronomie op der Universitéit Berlin studéiert. 1843 huet hie mat der Aarbecht De attractione moleculari promovéiert. Uschléissend huet hie beim Johann Encke am Observatoire Berlin geschafft a gouf kuerz Zäit drop am Joer 1847 Direkter vum Observatoire Bilk. 1851 koum hien als éischten Observateur an den Observatoire Berlin zeréck.
1854 goung de Brünnow op Ann Arbor am Michigan, wou hien Direkter vum nei gebauten Observatoire gouf. Zu Ann Arbor a spéider zu Albany, wo hie vun 1859 bis 1860 stellvertriedenden Direkter vum Dudley-Observatoire war, huet hien eng astronomesch Zäitschrëft, d'Astronomical Notices erausginn.
1863 koum de Brünnow zeréck an Europa an huet 1866 als kinneklechen Astronom fir Irland a Professer fir Astronomie am Trinity College zu Dublin d'Leedung vum lokalen Observatoire iwwerholl.
Hien hat 1857 d'Rebecca Lloyd, eng gebueren Tappan, Duechter vum President vun der Universitéit Ann Arbor, Henry Philip Tappan, bestuet. Hiren eenzege Jong war den Orientalist Rudolf Ernst Brünnow.
Benoy
Benoy ass:
Schluecht vun Azincourt
D'Schluecht vun Azincourt (engl. Battle of Agincourt) war eng Schluecht am Kader vum Honnertjärege Krich, déi de 25. Oktober 1415, bei Arras tëscht den Truppe vum Kinnek Henry V. vun England an deene vum Kinnek Charles VI. vu Frankräich ausgedroe gouf.
D'Schluecht vun Azincourt ass fir eng mëttelalterlech Schluecht aussseruerdentlech gutt dokumentéiert. Déi gängeg Meenung, datt d'Englänner de Fransouse vun der Zuel vun de Kämpfer hier stark ënnerleeë waren (ma trotzdeem gewonnen hunn), gëtt zanter e puer Joer vun eenzelen Historiker relativéiert (2:3 amplaz 1:4, wéi soss ugeholl).
Si ass militärgeschichtlech bedeitend, well do, wéi virdru bei der Schluecht vu Crécy, den Asaz vu Laangbéi vun den engleschen Infanterietruppen géint franséisch Ritter a schwéiere Rëschtungen zu Päerd staark zu der Victoire bäigedroen huet. Och den Terrain - knéidéiwen, schwéiere Bulli - war zu Ongonschte vun de Fransousen.
Als Suite vun der franséischer Néierlag an der Schluecht konnt den Henry V. du 1420 Frankräich de Traité vun Troyes opzwéngen, mat deem en, duerch d'Bestietnes mat der franséischer Kinneksduechter Catherine de Valois den Usproch op de franséischen Troun séchere konnt.
Dem William Shakespeare säin Henry V. thematiséiert dës Schluecht.
Kaspescht Mier
D'Kaspescht Mier (Farsi: دریای خزر/دریای مازندران, Azeri: Xəzər dənizi, Russesch: Каспийское море) ass, mat enger Fläch vun 386.400 km², dee gréisste Séi vun der Äerd. Wéinst senger Gréisst gëtt e "Mier" genannt.
D'Kaspescht Mier läit a West-Asien an um Bord vun Osteuropa an der grousser Aralo-Kaspescher Nidderung. Et huet keen direkten Zougank zu den Ozeanen.
Am Norde grenzt et u Russland (zirka 960 km Küst) a Kasachstan (1894 km Küst), am Süden un den Iran (750 km Küst), am Westen un den Aserbaidjan (zirka 800 km Küst) an am Osten un Turkmenistan (1768 km).
Et ass vun Norden no Süden 1200 km laang a vu Westen no Osten 435 km (300 km an der Moyenne). Déi nërdlech Hallschent ass am Duerchschnëtt just 6 m déif, an der südlecher ass déi déifst Plaz 995 m. D'Surface vum Mier läit 28 Meter ënner RU.
Am Mier leien eng Rëtsch Inselen, wouvun der just e puer bewunnt sinn. Déi virun der aserbaidjanescher Kèste (z. B. d'Bulla-Insel an d'Pirallahı-Insel) si wichteg wéinst dem Pëtrol, deen do am Buedem ze fannen ass.
Am 20. Joerhonnert tëscht den 1930er an den 1980er Joren, ass den Niveau vum Séi (alt bis zu 16 cm am Joer) an doduerch d'Fläch staark zeréckgaangen, wat virun allem dorop zeréckzeféiere war, datt aus den Haaptflëss, déi dra lafen - d'Wolga, den Ural an d'Kura - ze vill Waasser ofgezwackt gouf, fir ze nätzen.
Tëscht 1978 an 1994 ass den Niveau mat 14 cm bis 40 cm am Joer nees eropgaangen, wat mat verstäerkte geologeschen Aktivitéiten um Buedem vum Kaspesche Mier explizéiert gëtt.
Am Norden, wou déi zwéin Haaptzouflëss eralafen, ass de Salzgehalt niddreg; wat ee méi no Süde geet, geet en an d'Luucht (bis zu 30 % an der Kara-Bogas-Bucht (Kara-Bogas-Gol) an Turkmenistan.
Fauna
Am Kaspesche Mier lieft de Stör, vun deem de Kaviar gewonne gëtt. Ausserdeem gëtt et eng jett z. D. endeemesch Kaarpenaarten. D'Kaspesch Robb ass eng endeemesch Robbenaart.
Flëss, déi dra lafen
( Déi gréisst, alphabetesch zortéiert ):
Mogneneins
Mogneneins ass eng franséisch Gemeng am Departement Ain (01) an der Regioun Auvergne-Rhône-Alpes.
Ryūichi Sakamoto
De Ryūichi Sakamoto (Japanesch: 坂本 龍一), gebuer de 17. Januar 1952 zu Tokio a gestuerwen den 28. Mäerz 2023, war e japanesche Komponist, Plackeproduzent a Schauspiller, deen an enger diverser Gamm vu Stiler als Solo-Kënschtler an als Member vum Yellow Magic Orchestra (YMO) kreativ geschafft huet. Mat senge Bandkollegen Haruomi Hosono a Yukihiro Takahashi war de Sakamoto Pionéier an enger Rei vun elektronesche Museksgenren an hat e wichtegen Afloss op dës.
Als Filmmusekkomponist huet de Sakamoto en Oscar, e BAFTA, e Grammy an zwéi Golden Globe Awards gewonnen. Merry Christmas, Mr. Lawrence (1983) huet säin Debut souwuel als Schauspiller wéi och als Filmmusekkomponist markéiert; d'Haaptthema dovu gouf als Single "Forbidden Colours" erausbruecht, déi en internationalen Hit gouf. Seng erfollegräichst Aarbecht als Filmkomponist war The Last Emperor (1987), aner bekannt Filmer, wou hien d'Musek geschriwwen huet, sinn The Sheltering Sky (1990), Little Buddha (1993), a The Revenant (2015). Heiansdo huet de Sakamoto och als Komponist an Zeenarist vun Anime a vu Videospiller geschafft. 2009 gouf hie mam Ordre des Arts et des Lettres vum franséische Kulturminister fir seng Bäiträg zur Musek ausgezeechent.
Haraucourt (Ardennes)
Haraucourt ass eng franséisch Gemeng an den Ardennen an der Regioun Grand Est.
Ainvelle (Haute-Saône)
Ainvelle ass eng franséisch Gemeng am Departement Haute-Saône an der Regioun Bourgogne-Franche-Comté am Dall vun der Semouse.
Ronderëm d'Gemeng si praktesch iwwerall Bëscher.
Glorie
Eng Glorie (vu Gloriëschäin) ass e Liichtevenement dat duerch Réckstreeung vu Liicht a rengverdeelte kugelfërmegen Drëpsen entsteet, wéi beim Niwwel a Wolleken oder an Damp. Dobäi ëmgëtt eng ronn, hell Fläch de Schiet vum Observateur. De Kapp vum Observateur ass an der Mëtt vun der heller Fläch. Doduerch ergëtt sech en Androck, deen deem vun Hellegen op Ikone gläicht. Déi hell Fläch ass duerch e faarwege Liichtkranz vun der Ëmgéigend ofgesat.
Am Géigesaz zu engem Halo si bei enger Glorie keng fest Äiskristallen, mä flësseg Drëpse bedeelegt.
Glorië kënne bei Niwwel Sonn observéiert ginn wann d'Sonn déif steet. Bei dënnem Niwwel gi si dacks vun engem Brockegespenst begleet. De Schied vun engem Fliger, deen eng niddreg Wollekeschicht duerchbrécht, ass och dacks vun enger Glorie ëmginn.
Frisch
Frisch ass e Familljennumm.
Leit mat deem Numm sinn ë. a.:
Kuito
Kuito oder Cuito ass eng Stad am Zentrum vun Angola an d'Haaptstad vun der Provënz Bié.
2017 gouf hir Bevëlkerung op 496.565 Awunner geschat, dovun 257.895 Fraen. 2024 soll se der angolanescher Bevëlkerungsprojektioun no, 622.145 Awunner hunn.